Z A P I S N I K

konstituirajuće sjednice Vijeća Mjesnog odbora  „Andrija Medulić“,

održane 23. lipnja 2021.


Konstituirajuća sjednica održava se u sjedištu Vijeća Gradske četvrti Donji grad, Trg kralja Petra Svačića 17 s početkom u 12,00 sati.


Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, sjednici po ovlaštenju pročelnice Gradskog ureda za mjesnu samoupravu predsjedava voditeljica Područnog odsjeka Donji grad (Centar) Mirella Šušak Cvetković.
Nakon intoniranja himne Republike Hrvatske i kraćeg pozdravnog govora, voditeljica  konstatira  da je nazočno svih 5 izabranih članova, odnosno zamjenika članova, što znači da Vijeće može pravovaljano odlučivati. 
Nazočni članovi Vijeća:  Zlatko Hasanbegović, Neda Janovski, Milan Mikšić, Davor Sirovica i Jasmina Zagrajski Vukelić
Ostali nazočni: Mirella Šušak Cvetković- voditeljica Područnog odsjeka Donji grad (Centar)  i djelatnici  Gradskog ureda  za mjesnu samoupravu.
Voditeljica  otvara konstituirajuću sjednicu i predlaže dnevni red kao u pozivu.
DNEVNI RED

1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća 
    Mjesnog odbora „Andrija Medulić“
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi.
Predloženi Dnevni red je jednoglasno prihvaćen.

Sjednici u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora do izbora predsjednika predsjeda nositelj kandidacijske liste koja je dobila najveći broj glasova. Uvidom u službene rezultate izbora članova Vijeća Mjesnog odbora „Andrija Medulić“ najviše glasova dobio je  gosp. Davor Sirovica s kandidacijske liste Možemo ! Politička platforma.  
Ad1. Osnivanje i izbor članova  Mandatnog povjerenstva
Predsjedatelj predlaže donošenje zaključka o osnivanju i izboru članova Mandatnog povjerenstva Vijeća te otvara raspravu.

Vijeće bez rasprave, jednoglasno donosi

Z A K LJ U Č A K

o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora „Andrija Medulić“ (u nastavku teksta: Vijeće).
2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.

3. U Mandatno povjerenstvo biraju se:


za predsjednicu: Milan Mikšić

za članove:       1.Jasmina Zagajski Vukelić



 2. Zlatko Hasanbegović

Predsjedatelj  poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora „Andrija Medulić“ s prijedlogom za verifikaciju mandata članovima Vijeća 
Predsjednik Mandatnog povjerenstva, gosp. Milan Mikšić podnosi 
I Z V J E Š Ć E

o provedenim izborima za članove Vijeća Gradske četvrti Donji grad s prijedlogom za verifikaciju mandata članovima Vijeća

I.


A)  Mandatno povjerenstvo razmotrilo je Izvješće Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Gradske četvrti Donji grad (u nastavku teksta: Vijeće) 16. svibnja 2021.,  Klasa: 013-3/21-010/2, Urbroj: 251-01-21-21-1, od 17. svibnja 2021. i akte objave kandidacijskih lista od 23. travnja 2021.  te je konstatiralo da je Izborno povjerenstvo utvrdilo i objavilo rezultate izbora za 5 članova Vijeća.


Od ukupno 1.980 birača upisanih u popis birača Gradske četvrti glasovalo je 1.046, odnosno 52,83% birača.


Nevažećih je bilo 25 glasačka listića, odnosno 2,39%.

a) Pojedine kandidacijske liste dobile su sljedeći broj glasova:

1. MOŽEMO! - POLITIČKA PLATFORMA


505 glasova   49,46%

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH

ZA GRAD

DAVOR SIROVICA - nositelj liste

2. HRVATSKA DEMOKRATSKA ZAJEDNICA – HDZ
155 glasova  15,18%

HRVATSKA SOCIJALNO - LIBERALNA STRANKA - HSLS

HRVATSKA STRANKA UMIROVLJENIKA - HSU

MILAN MIKŠIĆ - nositelj liste

3. DOMOVINSKI POKRET – DP




136 glasova  13,32%

ZELENA LISTA

ZLATKO HASANBEGOVIĆ - nositelj liste

4. SOCIJALDEMOKRATSKA PARTIJA HRVATSKE – SDP   104 glasa  10,18%  

LJILJANA MAKSIMOVIĆ - nositeljica liste

5. VESNA ŠKARE OŽBOLT - NEZAVISNA LISTA – 

62 glasa   6,07%

VESNA ŠKARE OŽBOLT-NL

SLAVKO ČIČAK - nositelj liste

6. "BANDIĆ MILAN 365 - STRANKA RADA I SOLIDARNOSTI"  59 glasova   5,77%

- "365 STRANKA RADA I SOLIDARNOSTI"

MARIO HULINA - nositelj liste

         b) Rezultati izbora na temelju kandidacijskih lista su sljedeći:

1. Kandidacijska lista MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa – ORaH 

ZA GRAD

Nositelj kandidacijske liste: DAVOR SIROVICA

dobila je 3 mjesta te su s te kandidacijske liste izabrani:

1. DAVOR SIROVICA

2. NEDA JANOVSKI

3. JASMINA ZAGRAJSKI VUKELIĆ

2. Kandidacijska lista 2. HRVATSKA DEMOKRATSKA ZAJEDNICA - HDZ

HRVATSKA SOCIJALNO - LIBERALNA STRANKA - HSLS

HRVATSKA STRANKA UMIROVLJENIKA - HSU

Nositelj kandidacijske liste: MILAN MIKŠIĆ

dobila je 1 mjesto te su s te liste izabrani:

1. MILAN MIKŠIĆ
3. Kandidacijska lista DOMOVINSKI POKRET - DP

ZELENA LISTA

Nositelj kandidacijske liste: ZLATKO HASANBEGOVIĆ

dobila je 1 mjesto te je s te kandidacijske liste izabran:

1. ZLATKO HASANBEGOVIĆ

4. SOCIJALDEMOKRATSKA PARTIJA HRVATSKE - SDP

Nositeljica kandidacijske liste: LJILJANA MAKSIMOVIĆ

dobila je 0 mjesta te s te kandidacijske liste nije izabran niti jedan član.

5. VESNA ŠKARE OŽBOLT - NEZAVISNA LISTA - VESNA ŠKARE OŽBOLT-NL

Nositelj kandidacijske liste: SLAVKO ČIČAK

dobila je 0 mjesta te s te kandidacijske liste nije izabran niti jedan član.

6. "BANDIĆ MILAN 365 - STRANKA RADA I SOLIDARNOSTI" - "365 STRANKA RADA I SOLIDARNOSTI"

Nositelj kandidacijske liste: MARIO HULINA

dobila je 0 mjesta te s te kandidacijske liste nije izabran niti jedan član.

Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.


B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih lista.


Predlagatelji lista upozoreni su na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.


Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.


Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.


Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.


Nitko od izabranih članova Vijeća nije zatražio stavljanje mandata u mirovanje niti je podnio ostavku. Nema niti drugih zapreka za verifikaciju mandata izabranim članovima Vijeća pa. sukladno tome, niti potrebe za određivanjem zamjenika članova u smislu odredaba članka 14. Odluke.

II.


Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

1. ZLATKO HASANBEGOVIĆ

DOMOVINSKI POKRET - DP

2.  NEDA JANOVSKI 


MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

3. MILAN MIKŠIĆ

HRVATSKA DEMOKRATSKA ZAJEDNICA     - HDZ

HRVATSKA SOCIJALNO - LIBERALNA STRANKA – HSLS

HRVATSKA STRANKA UMIROVLJENIKA - HSU

4. DAVOR SIROVICA


MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

5. JASMINA ZAGRAJSKI VUKELIĆ
MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

Predsjedatelj otvara raspravu, bez rasprave Vijeće jednoglasno donosi
                                                         Z A K LJ U Č A K

o Izvješću Mandatnog povjerenstva 
           1. Prima se na znanje  Izvješće Mandatnog povjerenstva i verificiraju se mandati sljedećim članovima/članicama Vijeća Mjesnog odbora „Andrija Medulić“:

1. ZLATKO HASANBEGOVIĆ

DOMOVINSKI POKRET - DP

2.  NEDA JANOVSKI 


MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

3. MILAN MIKŠIĆ

HRVATSKA DEMOKRATSKA ZAJEDNICA     - HDZ

HRVATSKA SOCIJALNO - LIBERALNA STRANKA – HSLS

HRVATSKA STRANKA UMIROVLJENIKA - HSU

4. DAVOR SIROVICA


MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

5. JASMINA ZAGRAJSKI VUKELIĆ
MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD


2. Ovaj će  Zaključak biti objavljen na oglasnoj ploči Mjesnog odbora „Andrija Medulić“.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Ad 4. Izbor predsjednika Vijeća

Predsjedatelj konstatira da je sukladno članku 16. Poslovnika o radu Vijeća Mjesnog odbora „Andrija Medulić“, podnesen 1 prijedlog za predsjednika.


Prijedlog da se za predsjednika Vijeća izabere Davor Sirovica  podržali su Neda Janovski, Davor Sirovica i Jasmina Zagrajski Vukelić.

Predsjedatelj  otvara raspravu.

Budući da prijavljenih za raspravu nije bilo, predsjedatelj poziva članove Vijeća da se dizanjem ruke izjasne o prijedlogu.


Prema rezultatu glasovanja, Vijeće jednoglasno donosi
Z A K LJ U Č A K

o izboru predsjednika Vijeća Mjesnog odbora“ Andrija Medulić“


1. Za predsjednika Vijeća Mjesnog odbora izabran je Davor Sirovica.


2. Ovaj će zaključak biti objavljen na oglasnoj ploči MO „Andrija Medulić“.

Ad 5. Izbor potpredsjednika Vijeća

Predsjednik obavještava da je, sukladno članku 16. Poslovnika o radu Vijeća Mjesnog odbora „Andrija Medulić“ podnesen 1 prijedlog za potpredsjednika.


Prijedlog da se za potpredsjednicu Vijeća izabere Neda Janovski podržali su Davor Sirovica, Jasmina Zagrajski Vukelić i Neda Janovski

Predsjednik otvara raspravu.


Budući da nitko ne traži riječ, predsjednik poziva članove Vijeća
da se dizanjem ruku izjasne o prijedlogu.

Prema rezultatu glasovanja, Vijeće jednoglasno donosi
Z A K LJ U Č A K

o izboru potpredsjednice Vijeća Mjesnog odbora“ Andrija Medulić“


1. Za potpredsjednicu Vijeća Mjesnog odbora „Andrija Medulić“ izabrana je Neda Janovski.


2. Ovaj će zaključak biti objavljen na oglasnoj ploči MO „Andrija Medulić“.

Ad 6. Pitanja i prijedlozi
Budući da nitko ne traži riječ, predsjednik zaključuje sjednicu.

Dovršeno u 12,35 sati.
KLASA: 026-02/21-002/1004
URBROJ: 251-06-11-101-21-2
Zagreb, 23. lipnja 2021.             

                                                                                                                                                     Zapisničarka:
Ana Katić
Predsjednik
Vijeća Mjesnog odbora

         „Andrija Medulić “

          Davor Sirovica, v.r.
